Maailma Majanduse Nõukogu ekspertide kogu istung Dubais on täies öös. Dubai jääb selle käigus paraku ilmselt küll nägemata, sest programm on väga  tihe - varahommikul lennuväljalt hotelli, siis hommikul kohe istungile - hea , kui lõunavahaajal jõuab ookeanisse ujuma hüpata. Peamiselt olen tegelenud valitsuse kui nähtuse tuleviku IKT arengu aspektist lähtuvalt. Eesti on siin jätkuvalt oma algatustega väga heas kirjas. Üheks arutatud ideeks oli õiguse kasutada internetti käsitlemine inimõigusena - nii nagu see Eestis omal ajal sätestati. See toob automaatselt valitsustele kohustuse tagada tehnilised võimalused vabaks ligipääsuks internetile, teiseks  poliitilise kohustuse mitte piirata ligipääsu internetile ja selle kasutamist poliitiliselt ning kolmandaks astuda konkreetseid samme digitaalse lõhe vähendamiseks. Selle tagamiseks käidi omakorda välja digitaalne Marshalli plaan, mis peaks aitama kaasa tõelise maailmavõrgu rajamisele, mis tahaks tehnilise ligipääsu internetile ka seal, kus see seni võimalik pole. Need ja teised võimalikud sammud eeldavad loomulikult tõsist tegemist küberkuritegevusega, millega seoses arutati ka Vene küberrünnakuid Eesti ja  Gruusia vastu. Arutelult jätkuvad täie hooga, järgmisena suundun rühma, kes tegeleb küsimusega, mis saab Venemaast.